Η σχέση των πρώιμων δυσλειτουργικών σχημάτων με τη γονεϊκή ανατροφή, τη συμπόνια για τον εαυτό και τη βιωματική αποφυγή:
Creators: name: Τσαούς, Αρης-Ντενίζ Μεχμέτ
Publisher: name: Aristotle University of Thessaloniki
Year: 2014
Subjects: Πρώιμα δυσλειτουργικά σχήματα
Συμπόνια
Βιωματική αποφυγή
Early maladaptive schemas
Compassion
Experiential avoidance

description: Βασιζόμενοι στη θεωρία του Young για το ρόλο που παίζουν οι εμπειρίες της παιδικής ηλικίας στη δημιουργία των δυσλειτουργικών σχημάτων εξετάσαμε τη σχέση των ανακαλούμενων χαρακτηριστικών της γονεϊκής σχέσης με τα πρώιμα δυσλειτουργικά σχήματα. Με αφορμή ενδείξεις από προηγούμενες έρευνες ότι η σχέση αυτή ενδέχεται να μην είναι άμεση διερευνήσαμε εάν η συμπόνια για τον εαυτό και η βιωματική αποφυγή ενδέχεται να τη διαμεσολαβούν. Αξιοποιήσαμε επίσης την ευκαιρία να εξετάσουμε υποθέσεις σχετικά με τη σχέση της συμπόνιας για τον εαυτό και της βιωματικής αποφυγής με τα χαρακτηριστικά της γονεϊκής σχέσης αλλά και μεταξύ τους. Το τελικό δείγμα αποτέλεσαν 154 ενήλικες από 19 μέχρι 75 ετών. Οι συμμετέχοντες συμπλήρωσαν ένα ηλεκτρονικό ερωτηματολόγιο αυτοαναφοράς, το οποίο περιλάμβανε ερωτήσεις για τα δημογραφικά χαρακτηριστικά, τις ανακαλούμενες γονεϊκές συμπεριφορές, τις αναμνήσεις συναισθημάτων από την παιδική ηλικία, τα πρώιμα δυσλειτουργικά σχήματα, τη συμπόνια για τον εαυτό και τη βιωματική αποφυγή. Τα αποτελέσματα σε γενικές γραμμές επιβεβαίωσαν τις υποθέσεις: Πρώτον, τα ανακαλούμενα χαρακτηριστικά της γονεϊκής σχέσης, ιδίως οι αναμνήσεις συναισθημάτων, συσχετίζονται με την πλειοψηφία των πρώιμων δυσλειτουργικών σχημάτων καθώς και με τη συμπόνια για τον εαυτό και τη βιωματική αποφυγή. Δεύτερον η βιωματική αποφυγή και η συμπόνια για τον εαυτό συσχετίζονται σημαντικά με τα πρώιμα δυσλειτουργικά σχήματα. Τρίτον, η βιωματική αποφυγή και η συμπόνια για τον εαυτό φαίνεται να παίζουν διαμεσολαβητικό ρόλο ανάμεσα στα χαρακτηριστικά της γονεϊκής σχέσης και στις τρεις βασικές διαστάσεις των πρώιμων δυσλειτουργικών σχημάτων. Διαπιστώθηκε ωστόσο, ότι όταν λαμβάνουμε υπόψη την επίδραση της βιωματικής αποφυγής, ο διαμεσολαβητικός ρόλος που παίζει η συμπόνια παύει να είναι σημαντικός. Με βάση τα παραπάνω, υποθέτουμε ότι η σχέση των χαρακτηριστικών της γονεϊκής σχέσης με τα δυσλειτουργικά σχήματα είναι σε μεγάλο βαθμό ανεξάρτητη από τη συμπόνια για τον εαυτό. Τα αποτελέσματα αυτά υποδεικνύουν ότι τα χαρακτηριστικά της γονεϊκής σχέσης κατά την παιδική ηλικία προβλέπουν τα επίπεδα των πρώιμων δυσλειτουργικών σχημάτων διαμέσου της βιωματικής αποφυγής. Αυτό μπορεί να οφείλεται στο γεγονός ότι η χρήση βιωματικής αποφυγής αποτρέπει την έκθεση σε πιθανές διορθωτικές εμπειρίες παρεμποδίζοντας την άμβλυνση των δυσλειτουργικών σχημάτων. Αν και η έρευνα δεν είχε σχεδιαστεί για να εξετάσει τη σημασία που μπορεί να έχουν τα ανακαλούμενα συναισθήματα από την παιδική ηλικία σε σύγκριση με τις ανακαλούμενες γονεϊκές συμπεριφορές, τα αποτελέσματα αναδεικνύουν τη σημασία που έχουν τα ανακαλούμενα συναισθήματα για την κατανόηση των δυσλειτουργικών σχημάτων.
description: Based on Young's theory about the role that childhood experiences play in the development of early maladaptive schemas, we examined the relationship between recalled characteristics of the parental relationship and early maladaptive schemas. Due to evidence from previous studies indicating that this relationship may not be direct, we investigated self-compassion and experiential avoidance as potential mediators. We also made use of the opportunity to examine hypotheses about the relationships of self-compassion and experiential avoidance to each other and to the characteristics of the parental relationship. The final sample consisted of 154 adults from 19 to 75 years. Participants completed an online self-report questionnaire, which included questions on demographic characteristics, recalled parental behaviors, recalled emotions from childhood, early maladaptive schemas, self-compassion and experiential avoidance. The results largely confirmed the study's hypotheses: First, the recalled characteristics of the parental relationship, particularly emotional memories, correlated with the majority of early maladaptive schemas, self-compassion and experiential avoidance. Second, both experiential avoidance and self-compassion correlated with the early maladaptive schemas. Third, experiential avoidance and self-compassion seem to play a mediating role between the characteristics of the parental relationship and the three basic dimensions of early maladaptive schemas. It was found however, that when we take the effect of experiential avoidance into account, the mediating role played by compassion ceases to be significant. Based on the above, we conclude that the relationship between characteristics of the parental relationship with early maladaptive schemas is largely independent of self-compassion. These results suggest that the characteristics of the parental relationship in childhood predict the levels of early maladaptive schemas through experiential avoidance. This may be due to the fact that reliance on experiential avoidance prevents exposure to potential corrective experiences and thus prevents the mitigation of early maladaptive schemas. Although the survey was not designed to examine the relative importance of emotional memories from childhood compared to recalled parenting behaviors, the results highlight the importance of emotional memories for understanding early maladaptive schemas.